
Narva Linnavalitsuse 02.11.2016. a korralduse nr 1160-k “Projekteerimistingimuste kinnitamine

(Karikakra tn 9 hooajalise elamu püstitamine ilma detailplaneeringut koostamata)” muutmine
	1. ASJAOLUD JA MENETLUSE KÄIK


13.09.2017. a taotles (taotlus nr 1-12.1/9011-2) Maksim Baskov Narva Linnavalitsuse 02.11.2016. a korralduse nr 1160-k “Projekteerimistingimuste kinnitamine (Karikakra tn 9 hooajalise elamu püstitamine ilma detailplaneeringut koostamata)” hooajalise elamu mahu 210 m3 (esimese korruse puhtast põrandast pööningu soojusisolatsioonini) muutmist kuni 296 m3 (esimese korruse puhtast põrandast pööningu soojusisolatsioonini). 
Antud taotlus võib rahuldada, kuna see ei käi vastu Planeerimisseaduse §125 lõikega 5, kus sätestatakse, et kohaliku omavalitsuse üksus võib lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui: ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;
2. ÕIGUSLIKUD ALUSED
	2.1    Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.  

2.2    Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
2.3    Haldusmenetluse seaduse § 70 lõike 1 kohaselt haldusakt tunnistatakse kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.  

	

	3. OTSUS



Muuta Narva Linnavalitsuse 02.11.2016. a korralduse nr 1160-k “Projekteerimistingimuste kinnitamine (Karikakra tn 9 hooajalise elamu püstitamine ilma detailplaneeringut koostamata)” punkti 3.3.16 ning kinnitada järgmises redaktsioonis: 

„3.3.16 Püstitatava hooajalise elamu maksimaalne maht: ca 296m3 (esimese korruse puhtast põrandast pööningu soojusisolatsioonini).”
	


4. RAKENDUSSÄTTED
4.1 Käesolev korraldus jõustub alates teatavakstegemisest.
4.2 Käesoleva korralduse peale võib esitada Narva Linnavalitsusele vaide haldusmenetluse    
 seaduses sätestatud korras 30 päeva jooksul arvates korraldusest teadasaamise päevast või 
 esitada kaebuse Tartu Halduskohtu Jõhvi kohtumajale halduskohtumenetluse seadustikus 
 sätestatud korras 30 päeva jooksul arvates korralduse teatavakstegemisest.

